Ցանկությունների ժամանակը

«Ցանկությունների ժամանակը» (), խորհրդային ֆիլմ, որը նկարահանվել է «Մոսֆիլմ» կինոստուդիայում 1984 թվականին, կինոռեժիսոր Յուլի Ռայզմանի վերջին աշխատանքն է։

1986 թվականին արժանացել է ՌԽՖՍՀ Վասիլև եղբայրների անվան պետական մրցանակի։

Սյուժե 
Իրադարձությունները տեղի են ունենում ԽՍՀՄ-ում 1980-ական թվականներին։ Սվետլանա Վասիլևնան (Վերա Ալենտովա) երիտասարդ, եռանդուն կին է, որը հաճախ է փոխում աշխատանքը, սովոր է հասնել այն նպատակներին, որոնք ինքն է դրել իր կյանքում։ Նրա հերթական ցանկությունն է՝ ամուսնանալ «ստեղծագործ, մտավորական» մարդու հետ (նրա նախկին կենակիցը ամուսնացած, կոպիտ, անդաստիարակ մարդ էր, որը Սվետլանայից փող էր կորզում)։ Երկար փնտրտուքներից հետո նա ընտրում է ոչ երիտասարդ, բայց դաստիարակված, մտավորական պաշտոնյա Վլադիմիր Դմիտրիևիչ Լոբանովին (Անատոլի Պապանով)։ Երկուսի կյանքն էլ դառնում է հանգիստ ու երջանիկ։

Սակայն Սվետլանան անմիջապես սկսում է տնօրինել Վլադիմիր Դմիտրիևիչի ճակատագիրն ու կարիերան, մինչդեռ նա պարզապես ցանկանում էր ընտանեկան խաղաղ երջանկություն իր սիրելի կնոջ հետ։ Օգտագործելով նոր կապերը՝ Սվետլանան պատրաստվում է շահավետ փոխանակել բնակարանը, վաճառել ամառանոցը, որդուն՝ Վլադիմիր Դմիտրիևիչին, տեղավորել հեղինակավոր աշխատանքի արտերկրում, ձգտում է պաշտոնի բարձրացման Վլադիմիր Դմիտրիևիչի համար (հակառակ նրա ցանկության), բայց ավելի պատասխանատու (դատելով նրա անձնական մեքենայի տեսքից ) աշխատանքի տեղում Վլադիմիր Դմիտրիևիչն ավելի շատ սթրեսներ է տանում և մահանում է սրտի պատռումից։

Դերերում

Նկարահանող խումբ 
 Ռեժիսոր՝ Յուլի Ռայզման
 Սցենարի հեղինակ՝ Անատոլի Գրեբնև
 Օպերատոր՝ Նիկոլայ Օլոնովսկի
 Բեմադրող նկարիչ՝ Տատյանա Լապշինա
 Կոմպոզիտոր՝ Ալեքսանդր Բելյաև

Նկարահանումների պատմությունից 
 Գլխավոր դերի համար փորձերի են մասնակցել Ալլա Դեմիդովան, Սվետլանա Տոման, Լյուդմիլա Սավելևան։
 Գլխավոր դերում ի սկզբանե հաստատվել է Վլադիսլավ Ստրժելչիկը։ Բացի այդ, փորձերի մասնակցել են Գեորգի Ժժենովը, Յուրի Յակովլևը և Արմեն Ջիգարխանյանը։

Ծանոթագրություններ

Արտաքին հղումներ 
 «Ցանկությունների ժամանակը» ֆիլմը  «Энциклопедия отечественного кино» կայքում

Խորհրդային ֆիլմեր
1984 ֆիլմեր
«Մոսֆիլմ» ստուդիայի ֆիլմեր
Խորհրդային դրամա ֆիլմեր
Խորհրդային մելոդրամա ֆիլմեր
Ռուսերեն ֆիլմեր
ՌԽՖՍՀ Վասիլև եղբայրների անվան պետական մրցանակի դափնեկիրներ